Després que Stalin declarés que anava a "arreglar el problema bàltic", al juny de 1940 Lituània, Letònia i Estònia van ser incloses a la Unió Soviètica, seguides d'accions i repressions que comportaren la mort de 160.000 civils d'aquests països. Després d'encarar una resistència decidida a la invasió de Finlàndia, se signà una pau interina, concedint a la Unió Soviètica la regió oriental de Carèlia (el 10% del territori finès).